Evelina Katsenovich. Evelina Rauf-Rafailovna Kasenovich — sovet va o‘zbek kardiologi va terapevti, tibbiyot fanlari doktori, miokard infarktining erta tashxislash usuli muallifi. Biografiyasi. Evelina Rauf-Rafailovna Kasenovich 1948-yil 5-oktabrda O‘zbekiston SSR Toshkent shahrida tibbiyot fanlari doktori, professor Rauf-Rafail Aleksandrovich Kasenovich va tibbiyot fanlari nomzodi, dosent Alisa Moiseyevna Mirochnik xonadonida dunyoga keladi. U 1966-yilda Toshkent shahridagi 50-sonli o‘rta maktabni oltin medal bilan bitirgan. Maktabni tamomlagach, Toshkent tibbiyot instituti (Toshkent tibbiot akademiyasi) davolash fakultetiga o‘qishga kirib, 1972-yilda imtiyozli diplom bilan tugatadi. Evelina Kasenovich 1972—1987-yillarda Toshkent tibbiot akademiyasi terapiya kafedrasi ordinatori va assistenti. U 1979-yilda u lipidlarning antiradikal faolligini oshirish darajasini aniqlashga asoslangan miokard infarktining erta tashxislash usulini ishlab chiqadi, bu SSSRning 787997-sonli mualliflik guvohnomasi berilishi ixtiro sifatida tan olinadi. Evelina 1981-yilda “Yurak ishemik kasalliklarining turli shakllarining peroksidlanish ko‘rsatkichlari, antiradikal faolligi va qon zardobidagi lipidlarning yog‘ kislotalari tarkibi bilan bog‘liqligini o‘rganish” mavzusi bo‘yicha kardiologiya fanlari nomzodlik dissertasiyasini himoya qiladi. U 1983-yilda Moskvadagi yosh kardiologlarning Butunittifoq tanlovida miokard infarkti tashxisining dastlabki usullarini ishlab chiqqani uchun birinchi darajali diplom bilan taqdirlanadi. Kasenovich 1988-yilda — Toshkent tibbiot akademiyasi terapiya kafedrasi dosenti. U 1992-yilda u oliy toifali davolovchi-shifokor toifasini oladi. U 1994-yilda "Yurak ishemik kasalliklarining turli shakllarida trombositlar faolligi va uning individuallashtirilgan farmakologik tuzatishi" mavzusida kardiologiya bo‘yicha doktorlik dissertasiyasini himoya qiladi. U 1994-yili — Toshkent tibbiot akademiyasi terapiya kafedrasi professori bo‘ladi. Evelina Kasenovich 1995-yilda AQSHning Florida shtatidagi Mayyami shahrida doimiy yashash uchun ko‘chib keladi va 2005-yilda Mayami shtatida vafot etadi. Evelina Rauf-Rafailovna Kasenovich kardiologiya va ichki kasalliklar sohasi bo‘yicha 40 dan ortiq ilmiy maqola va ixtirolar muallifi hamdir. Evelina Rauf-Rafailovna Kasenovich kardiologiya va ichki kasalliklar sohasi bo‘yicha 40 dan ortiq ilmiy maqola va ixtirolar muallifi hamdir.